………..napirend

**Előterjesztve:**

Közoktatási, Közművelődési, Sport,

Egészségügyi, Szociális és Lakásügyi Bizottsághoz

**E L Ő T E R J E S Z T É S**

# a Képviselő-testület 2021. június 24-ei rendes ülésére

**Tárgy:** Javaslat a 2021/2022. nevelési évben induló óvodai csoportok számának meghatározása és a 2021. évi létszámkeret engedélyezése.

**Készítette:** …………………… Ötvös Zoltán osztályvezető s.k.

**Egyeztetve**: …………………… Kovács Márton alpolgármester

……………………. Annus Béláné igazgató

…………………… Vargáné Luketics Gabriella igazgató s.k.

**Látta:** …………………… dr. Szalai Tibor jegyző

…………………… dr. Silye Tamás jegyzői igazgató

A napirend tárgyalása zárt ülést nem igényel!

**Tisztelt Képviselő-testület !**

A nemzeti köznevelésről szóló 2011. évi CXC. törvény 83. § (2) bekezdés d) pontja szerint a fenntartónak minden évben meg kell határoznia az indítandó óvodai csoportok számát.

A 2021/2022. nevelési évre a Képviselő-testület a 2021 januári ülésén határozta meg az indítandó óvodai csoportok számát, és a költségvetésében - a képviselő-testületi határozat alapján - a létszámkeretet.

A 2021/2022. nevelési évre történő jelentkezések 2021. május 3-7. között lezajlottak. A vezetőknek a vártnál is kevesebb óvodáskorú gyermek felvételéről kellett dönteniük.

Ennek eredményeképpen jelen előterjesztésünkben óvodáink közül 6 intézményben összesen 8 csoport szünetelésére teszünk javaslatot:

Hűvösvölgyi Gesztenyéskert Óvoda

Az intézményben hosszú évek óta az emeleten lévő eredetileg szolgálati lakásnak épült helyiségei csoportszobaként üzemelnek.

A gyereklétszám csökkenése lehetővé teszi, hogy a szeptembertől az egyik ilyen csoportszoba megszüntetésével az intézmény 5 csoportban folytassa működését.

Kitaibel Pál Utcai Óvoda

Már a tavalyi évi jelentkezések alkalmával is észrevehető volt a körzetben lakó óvodakötelezettek számának csökkenése, de a májusi jelentkezések alkalmával is látszott, hogy ez a csökkenés nem csak egy évre szól.

Ezért döntött úgy a vezető, hogy a jelentkezők közül csak az intézmény körzetében lakhellyel rendelkezőket veszi fel és az egyébként is több helyet megjelölő szülők kérelmét – a többi megjelölt óvodavezetővel egyeztetve – elutasítja.

Ily módon az óvoda csoportszobának átalakított tornaterme ismét funkciójának megfelelően működhet.

Szemlőhegy Utcai Óvoda

A Szemlőhegy utcai épületben a jelenlegi nevelési évben négy nagycsoport működik: ebből egy negyedik éves, három harmadik éves nagycsoport. A negyedik éves nagycsoportosok szeptembertől valamennyien iskolába mennek, a három nagycsoportból életkor alapján 21 fő marad a 2021/2022. nevelési évre.

A Fajd utcai épület egy csoportja vegyes életkorú, 8 fő marad a 2021/2022. nevelési évre, a másik homogén csoport 17 fővel működik. A két csoport létszáma megengedi, hogy egy vegyes csoport alakuljon és ez a csoport átkerüljön a Szemlőhegy utcai épületbe és emellett is az intézmény két kiscsoportot indíthat.

A Fajd utcai tagintézmény egy társasházban működik, a fentiek alapján az épületben az óvodai ellátást szüneteltetjük, helyette egy régóta a kerületi szakmai munkát segítő fejlesztő és kommunikációs célra tudják a szakemberek (pszichológusok, logopédusok, munkaközösségek) használni.

Törökvész Úti Kézműves Óvoda

Az intézmény a mostani nevelési évben is szüneteltetett egy csoportját, így is a csoportlétszámok 15-22 fő.

A jelentkezések alkalmával 56 szülő jelölte meg az óvodát, azonban végül a – többes jelentkezések és az többi vezetővel történt egyeztetés után – a vezető 30 szülő részére küldte ki a felvételről szóló értesítést. Ennek alapján egy 25 fős kiscsoport indul, az 5 fő pedig életkora alapján a középső csoportban kezdi meg az óvodai életét.

Virág Árok Óvoda

Az Oktatási Hivatal által megadott óvodakötelezettek listája szerint az intézmény körzetébe lakó óvodás életkorú gyermekek száma tovább csökkent, így az óvodavezető a tavalyi egy csoport szüneteltetés után a 2021/2022. nevelési évre is egy csoport szüneteltetéssel számolt. A jelentkezések alapján szeptembertől a két épületben egy-egy kiscsoport indul 20-20 fővel.

Völgy Utcai Ökumenikus Óvoda

Az intézmény működésének alakulását nemcsak a gyereklétszám csökkenése, hanem a kerületben lévő egyházi intézmények csoportfejlesztései is befolyásolják.

Az idei évben működő 6 csoport helyett – az igények előzetes felmérése és a tényleges jelentkezések alapján – 4 csoport működésével kell számolnunk.

**Összefoglalva:**

|  |  |  |
| --- | --- | --- |
| Intézmény | 2020/2021 | 2021/2022 |
| Hűvösvölgyi Gesztenyéskert Óvoda | 6 | 5 |
| Kitaibel Pál Óvoda | 6 | 5 |
| Szemlőhegy Utcai Óvoda | 9 | 9 |
| *Fajd Utcai tagintézmény* | *2* | 0 |
| Törökvész Úti Kézműves Óvoda | 6 | 5 |
| Virág árok 8. Óvoda | 4 | 3 |
| *Virág árok 15. tagintézmény* | *5* | 5 |
| Völgy U. Ökumenikus Óvoda | 6 | 4 |
|  | 44 | 36 |

**Humánerőforrás alakulása:**

A 8 csoport szüneteltetése humánerőforrás csökkenést is von maga után.

A nemzeti köznevelésről szóló 2011. évi törvény határozza meg, hogy egy óvodai csoport működéséhez két óvónő, egy dajka foglalkoztatása kötelező. Három csoportonként egy pedagógiai asszisztens finanszírozott, de a sajátos nevelési igényű gyermekek ellátásához, az óvodapedagógusok munkájának segítéséhez Önkormányzatunk - a gyógypedagógiai hálózat vezetőjének és adott intézmény vezetőjének jelzése alapján - szükség szerint – plusz létszámot finanszíroz.

Ennek alapján a 6 intézmény létszámát 16 óvónő és 8 dajka munkakörrel kell csökkenteni.

A pedagógiai asszisztensek számát pedig az ellátandó gyermekek létszáma alapján javasoljuk módosítani.

*Intézményenként az az alábbiak szerint alakul:*

Hűvösvölgyi Gesztenyéskert Óvoda

2 óvónői létszám csökkenés: 1 üres álláshely

1 fő nyugdíjba megy

1 dajkai létszám csökkenés: 1 fő nyugdíjba megy

Pedagógiai asszisztensi létszám csökkentését nem javasoljuk, az intézmény 7 sajátos nevelési igényű gyermeket lát el, ebből 3 fő autista, 2 fő beszédfogyatékos és 1 fő kevert specifikum szakértői véleménnyel rendelkezik.

A fentiek alapján 3 álláshely a csökkenés, aktív dolgozó közalkalmazotti jogviszonyának megszüntetésére nem kerül sor.

Kitaibel Pál Utcai Óvoda

2 óvónői létszám csökkenés: 2 üres állás (jelenleg nyugdíjassal betöltött)

1 dajkai létszám csökkenés: 1 fő nyugdíjba megy

Pedagógiai asszisztensi létszám csökkentését nem javasoljuk, a szakértői véleménnyel rendelkező gyermekek ellátása ezt indokolja.

A fentiek alapján 3 álláshely a csökkenés, aktív dolgozó közalkalmazotti jogviszonyának megszüntetésére nem kerül sor.

Szemlőhegy Utcai Óvoda

4 óvónői létszám csökkenés: 2 fő részére határozott idejű kinevezés felajánlása, melyet

elfogadtak

1 üres álláshely (jelenleg nyugdíjassal betöltött)

1 fő közalkalmazotti jogviszonyának megszüntetése – a

jogszabályban előírtak szerint más intézményben

lévő óvónői állás felajánlása mellett ( 3 intézmény)

2 dajkai létszám csökkenés: 1 fő nyugdíjba megy

1 fő intézményen belül más munkakört lát el.

Pedagógiai asszisztensi létszám csökkentését nem javasoljuk, a szakértői véleménnyel rendelkező gyermekek ellátása ezt indokolja.

A fentiek alapján 6 álláshely a csökkenés, 1 fő aktív dolgozó közalkalmazotti jogviszonyának megszüntetésére kerül sor.

Törökvész Úti Kézműves Óvoda

2 óvónői létszám csökkenés: 1 fő nyugdíjba megy

1 üres álláshely (jelenleg nyugdíjassal betöltött)

1 dajkai létszám csökkenés: 1 üres álláshely

1 pedagógiai asszisztensi létszám csökkenés: 1 fő nyugdíjba megy

A fentiek alapján 4 álláshely a csökkenés, aktív dolgozó közalkalmazotti jogviszonyának megszüntetésére nem kerül sor.

Virág Árok Óvoda

2 óvónői létszám csökkenés: 1 fő nyugdíjba megy

1 üres álláshely

1 dajkai létszám csökkenés: intézményen belül más munkakör.

Pedagógiai asszisztensi létszám csökkenését az ellátott sajátos nevelési igényű gyermekek létszáma és a két épületben történő működés miatt nem javasoljuk.

A fentiek alapján 3 álláshely csökkenés, aktív dolgozó közalkalmazotti jogviszonyának megszüntetésére nem kerül sor.

Völgy Utcai Ökumenikus Óvoda

4 óvónői létszám csökkenés: 2 fő megszünteti jogviszonyát,

1 fő gyesen, ez alatt az idő alatt nem szüntethető meg a jog-

viszonyát,

1 fő üres állás

2 dajkai létszám csökkenés: 1 fő óvónői végzettséget szerzett

1 fő gyesen, ez alatt az idő alatt nem szüntethető meg a jog-

viszonyát,

2 fő pedagógiai asszisztens: 1 fő üres állás (jelenleg nyugdíjassal betöltött)

1 fő gyeden, ez alatt az idő alatt nem szüntethető meg a jog-

viszonyát,

A fentiek alapján 5 álláshely a csökkenés, úgy hogy a gyesen, gyeden lévők az intézmény állományában maradnak, aktív dolgozó közalkalmazotti jogviszonyának megszüntetésére nem kerül sor.

A Százszorszép Óvoda részére egy fő pedagógus asszisztensi létszámbővítést javaslunk, 2021 szeptemberétől egy nagyon súlyos sajátos nevelési igényű gyermek kerül át az Érmelléki úti tagintézménybe, ahol a csoport létszáma mellett egy, az ő részére biztosított pedagógiai asszisztens alkalmazásával, a 2021/2022. nevelési év végéig az óvodai ellátása – a csoport zavartalan működése mellett - megoldott.

A Közoktatási Közművelődési, Sport, Egészségügyi, Szociális és Lakásügyi Bizottság a Képviselő-testület ülésén ismerteti véleményét.

Kérem a Tisztelt Képviselő-testületet a határozati javaslatok elfogadására.

**H a t á r o z a t i j a v a s l a t o k**

1. A Képviselő-testülete úgy dönt, hogy az 5/2021. (I.26.) határozatát módosítja és az Önkormányzat által fenntartott óvodákban 2021/2022. nevelési évben - a határozat melléklete szerinti - óvodai csoportokat indítja.

**Felelős:** polgármester

**Határidő:** 2021. augusztus 31.

###### *A határozat meghozatalához egyszerű többségű szavazati arány szükséges.*

2. A Képviselő-testület úgy dönt, hogy a 6/2021.(I.26.) határozatát módosítja és az Önkormányzat fenntartásában működő óvodák engedélyezett létszámkeretét 2021. szeptember 1-től, a 2021/2022. nevelési évre – a határozat melléklete 4. oszlopa szerint – állapítja meg és a létszámkeret biztosításához szükséges forrást a költségvetésében biztosítja.

**Felelős:** polgármester

**Határidő:** a költségvetés következő felülvizsgálatának időpontja

###### *A határozat meghozatalához egyszerű többségű szavazati arány szükséges.*

B u d a p e s t, 2021. június 14.

**Őrsi Gergely**

**polgármester**

1.sz.határozati melléklete

**Óvodai csoportok alakulása**

**2021/2022. nevelési évben**

|  |  |  |  |
| --- | --- | --- | --- |
| **Sor szám** | **Megnevezése** | **Óvodai csoport**  **2020.szept. 1. 2020/2021. nevelési évben** | **Óvodai csoport**  **2021.szept. 1. 2021/2022. nevelési évben** |
| ***1.*** | ***2.*** | ***3.*** | **4.** |
| 1. | Bolyai Óvoda | 7 | 7 |
| 2. | Budakeszi Úti Óvoda | 3 | 3 |
|  | *Labanc Utcai tagintézmény* | 4 | 4 |
| 3. | Hűvösvölgyi Gesztenyéskert Óvoda | 6 | 5 |
| 4. | Kitaibel Pál Óvoda | 6 | 5 |
| 5. | Kolozsvár Utcai Óvoda | 3 | 3 |
|  | *Hűvösvölgyi tagintézmény* | 2 | 2 |
|  | *Máriaremete Úti tagintézmény* | 3 | 3 |
| 6. | Községház Utcai Óvoda | 3 | 3 |
|  | *Hidegkúti Úti / Kadarka* | 4 | 4 |
| 7. | Pitypang Utcai Óvoda | 6 | 6 |
| 8. | Százszorszép Óvoda | 7 | 7 |
|  | *Érmelléki Utcai tagintézmény* | 2 | 2 |
| 9. | Szemlőhegy Utcai Óvoda | 9 | 9 |
|  | *Fajd Utcai tagintézmény* | 2 | 0 |
| 10. | Törökvész Úti Kézműves Óvoda | 6 | 5 |
| 11. | Virág árok 8. Óvoda | 4 | 3 |
|  | *Virág árok 15. tagintézmény* | 5 | 5 |
| 12. | Völgy U. Ökumenikus Óvoda | 6 | 4 |
|  | **Összesen:** | **88** | **80** |

2.sz. határozat melléklete

**Óvodai létszámok alakulás**

|  |  |  |  |
| --- | --- | --- | --- |
| **Sor szám** | **Megnevezése** | **Engedélyezett létszám 2020/2021. nevelési évben** | **Létszám**  **2021.szept. 1.** |
| ***1.*** | ***2.*** | ***3.*** | ***4.*** |
| 1. | **Bolyai Óvoda** | 32,5 | 32,5 |
| 2. | **Budakeszi Úti Óvoda** | 36,5 | 36,5 |
| 3. | **Hűvösvölgyi Gesztenyéskert Óvoda** | 28,0 | 25,0 |
| 4. | **Kitaibel Pál Óvoda** | 26,0 | 23,0 |
| 5. | **Kolozsvár Utcai Óvoda** | 44,0 | 44,0 |
| 6. | **Községház Utcai Óvoda** | 39,5 | 39,5 |
| 7. | **Pitypang Utcai Óvoda** | 27,0 | 27,0 |
| 8. | **Százszorszép Óvoda** | 45,0 | 46,0 |
| 9. | **Szemlőhegy Utcai Óvoda** | 52,0 | 46,0 |
| 10. | **Törökvész Úti Kézműves Óvoda** | 27,5 | 23,5 |
| 11. | **Virág árok 8. Óvoda** | 41,5 | 38,5 |
| 12. | **Völgy U. Ökumenikus Óvoda** | 37,0 | 32,0 |
|  | **Összesen:** | **436,5** | **413,5** |